**A Hyundai Kona és Kona Electric CUV a tekintélyes „A 2019-es év Észak-Amerikai Szabadidőautója™” díj jutalmazottjai**

* A Hyundai első alkalommal nyerte el a rangos „Az Év Észak-Amerikai Szabadidőautója™” díjat a CUV kategóriában, a Kona és Kona Electric modellekkel.
* „A 2019-es év Észak-Amerikai Szabadidőautója™” díj bírálóbizottsága az Egyesült Államok és Kanada vezető újságíróiból áll.

**Detroit, 2019. január 18.**  – A 2019-es Hyundai Kona és Kona Electric CUV modellek együtt nyerték el „ A 2019-es év Észak-Amerikai Szabadidőautója” díjat az „Év Észak-Amerikai Autója, Szabadidőautója és Teherautója” autóipari média bírálóbizottságának döntése alapján. Ez az első alkalom, hogy egy Hyundai CUV modell nyert „Az Év Szabadidőautója” kategóriában. A CUV kategória nyertesét minden évben az Észak-Amerikai Nemzetközi Autókiállításon jelentik be.

„Nem lehetnénk büszkébbek az innovatív Kona és Kona Electric crossover modellekre, amelyek elnyerték a rangos „Az Év Észak-Amerikai Szabadidőautója” díjat, mondta Brian Smith, a Hyundai Motor America ügyvezető igazgatója. „A Kona egy megfizethető, stílusos és funkcionális kompakt CUV, amelyet az aktív életmódot folytató vásárlók szükségleteire szabtak. Új mércét állít fel szegmensén belül vonzó dizájnjával, csúcstechnológiás kapcsolódási lehetőségeivel és a kategóriájában vezető biztonsági berendezéseivel. Tudjuk, hogy vásárlóink egyetértenek majd a vezető médiákkal, megerősítve ezt a jelentős díjat.”

William Lee, a Hyundai Észak-Amerika elnök-vezérigazgatója és Brian Smith, a Hyundai Motor America ügyvezető igazgatója együtt ünnepelnek, miután a Hyundai Kona és Kona Electric elnyerték „A 2019-es Év Észak-Amerikai Szabadidőautója” díjat, „Az Év Észak-Amerikai Autója, Szabadidőautója és Teherautója” autóipari média bírálóbizottságának döntése alapján. Ez az első alkalom, hogy egy Hyundai CUV modell nyert „Az Év Szabadidőautója” kategóriában. A CUV kategória nyertesét minden évben az Észak-Amerikai Nemzetközi Autókiállításon jelentik be.

„A 2019-es Év Észak-Amerikai Szabadidőautója™” díj bírálóbizottsága az Egyesült Államok és Kanada vezető újságíróiból álló független testület. A szervezet 1994 óta részesíti elismerésben az élvonalba tartozó autókat, teherautókat és szabadidőautókat. Idén az 54 médiaorgánumból álló döntőbizottság tagjai között szerepeltek újságok, folyóiratok szakértői, veterán rádiósok, internetes újságírok és szabadúszó médiák képviselői is.

A Kona és Kona Electric egyaránt vadonatúj CUV platformra épülnek, sokoldalúságot kínálva az aktív életmódot folytató vásárlóknak. A Kona kifejlesztése során a tökéletesített vezetési dinamika, valamint a városi és számos különböző útfelületen történő vezetés során jól reagáló teljesítmény állt a középpontban. A Kona Electric becsült hatótávolsága 415,2 km és az alapfelszereltség részeként kínálja a gyorstöltési képességet, amely számos konkurens modell esetében extrának számít. A Kona Electric platformját azzal a céllal fejlesztették ki, hogy a vásárlók számára a CUV-okhoz hasonló hasmagasságot, valamint megemelt vezetői üléspozíciót biztosítson a jobb láthatóság és kényelem érdekében a hosszú utazások során, illetve a könnyű be- és kiszálláshoz.

- Vége-

**A Hyundai Motor Europe-ról**

2018-ban a Hyundai 543.292 gépjárművet regisztráltatott Európában – ez 3,9%-kal több, mint 2017-ben – és a piac növekedésénél jóval erőteljesebb. 2018 volt a negyedik olyan egymást követő év, amelyben a vállalat rekord árbevételt ért el. A Hyundai rendelkezik Európa legfiatalabb autó kínálatával és a Hyundai által a régióban értékesített modellek 75%-át Európában tervezték, építették, tesztelték és gyártották, hogy az európai vásárlók minden igényét kielégítsék és kiszolgálják a cég kiterjedt európai infrastruktúrájának segítségével. Ezek közé többek között két gyár is tartozik a Cseh Köztársaságban és Törökországban, amelyek együttesen évente 600 000 autó előállítására képesek. A Hyundai 41 európai ország közel 3000 kereskedésében értékesíti gépjárműveit.

A Hyundai egyedülálló, 5 éves kilométerkorlátozás nélküli garanciát kínál a régióban minden új autójára, amelynek révén a vásárlók a futott kilométerek számától függetlenül 5 éves garanciát kapnak, 5 éven át országúti segítségnyújtást igényelhetnek és 5 évig ellenőrzik autóik műszaki állapotát.

További információ a Hyundai Motor Europe-ról és termékeiről a [www.hyundai.news](http://www.hyundai.news) oldalon található.

Kövesse a Hyundai Motor Europe-ot a Twitteren [@HyundaiEurope](https://twitter.com/hyundaieurope) és az Instagram-on [@ hyundainews](https://instagram.com/hyundainews/)

**Kapcsolat**

|  |  |
| --- | --- |
|  |  |

Florian Buengener Matthew Davis

Vállalati és márka PR vezető Termék PR vezető

fbuengener@hyundai-europe.com mdavis@hyundai-europe.com

+49(0)69 271472 – 465 +49(0)69 271472 – 419

**A Hyundai Motor-ról**

Az 1967-ben alapított Hyundai Motor Company eltökélt szándéka, hogy életre szóló partneri kapcsolatokat alakítson ki a gépkocsi tulajdonosokkal és ezen túlmenően is világszínvonalú gépjárművei termékskálájával és mobilitás szolgáltatásaival, amelyek több mint 200 országban érhetők el. Világszerte több mint 110 000 munkatárssal, a Hyundai több mint 4,5 millió gépjárművet értékesített világszerte. A Hyundai továbbra is folyamatosan fejleszti termékkínálatát olyan gépjárművekkel, amelyek segítenek a fenntarthatóbb jövőt szolgáló megoldások – mint például a NEXO, a világ első, kimondottan ilyen céllal kifejlesztett, hidrogén-meghajtású SUV-ja – előmozdításában.